Source: http://public.mkab.hu/dev/dontesek.nsf/0/C4EB041610B8207FC125842C005B8A97?OpenDocument
Timestamp: 2020-05-27 12:23:18
Document Index: 14218005

Matched Legal Cases: ['Kúria ', 'Kúria ', 'bíróság ', 'Kúria ', 'bíróság ', 'bíróság ', 'bíróság ', 'Kúria ', 'Kúria ']

IV/01087/2019
. IV/01087/2019
Első irat érkezett: 06/25/2019
Az ügy tárgya: A Kúria Pfv.III.22.641/2017/9. számú ítélete elleni alkotmányjogi panasz (bírósági jogkörben okozott kár)
Az indítványozó - az Abtv. 27 § alapján - a Veszprémi Törvényszék 7.P.21.112/2016/17/I. számú ítélete, a Győri Ítélőtábla Pf.III.20.094/2017/6/I. számú ítélete, valamint a Kúria Pfv.III.22.641/2017/9. számú ítélete alaptörvény-ellenségének megállapítását és megsemmisítését kérte.
Az indítványozó - a másodfokú bíróságként eljáró bíróság, az alkotmányjogi panaszban sérelmezett döntés alperese - ítéletével az elsőfokú bíróság által a vádlottra - mint a sérelmezett döntés felperesére - kiszabott próbaidőre felfüggesztett szabadságvesztés végrehajtásának elrendelését mellőzte és a büntetőeljárást megszüntette; a Kúria a másodfokú bíróság ítéletét megváltoztatta és a vádlottat fegyházbüntetésre ítélte. A vádlott vagyoni és nem vagyoni kártérítés iránt pert indított az indítványozóval szemben, álláspontja szerint ugyanis az indítványozó ítélete következtében elesett az összbüntetésbe foglalás lehetőségétől (az összbüntetés folyamatos végrehajtására vonatkozó feltétel az indítványozó ítélete miatti szabadlábon töltött időszaka miatt nem teljesül), így meghosszabbodott a letöltendő szabadságvesztés időtartama. Az elsőfokú bíróság - a kérelmezettnél alacsonyabb összeggel, de - megítélte a vagyoni és nem vagyoni kártérítést, az elsőfokú ítéletet a másodfokú bíróság helybenhagyta, a Kúria a jogerős döntést hatályában fenntartotta.
A indítványozó álláspontja szerint az eljárás során hozott bírósági döntések sértik az Alaptörvényben rögzített tisztességes eljáráshoz való jogát, a jogorvoslathoz való jogát, továbbá sértik a jogbiztonságot és a bírói függetlenséget azáltal, hogy az eljáró bíróságok a döntéseiket csak formailag indokolták, az indítványozó védekezését és értékelését figyelmen kívül hagyták. .
a Veszprémi Törvényszék 7.P.21.112/2016/17/I. számú ítélete, a Győri Ítélőtábla Pf.III.20.094/2017/6/I. számú ítélete, valamint a Kúria Pfv.III.22.641/2017/9. számú ítélete
IV_1087_0_2019_indítvány_anonim.pdf
. Constitutional complaint aimed at establishing the lack of conformity with the Fundamental Law and annulling the judgement No. Pfv.III.22.641/2017/9 of the Curia (damages caused in the court's scope of competence)